# Poullaouen

Poullaouen :
| Ar vourc'h, gwelet eus ar Vengleuz. ||
| Anv gallek (ofisiel) | Poullaouen |
| Bro istorel | Kernev |
| Melestradurezh ||
| Departamant | Penn-ar-Bed |
| Arondisamant | Kastellin |
| Kanton | Karaez-Plougêr |
| Kod kumun | 29227 |
| Kod post | 29246 |
| Maer Amzer gefridi | Didier Goubil 2001-2026 |
| Etrekumuniezh | Poc'hêr Kumuniezh |
| Lec'hienn Web | http://www.mairie-poullaouen.fr |
| Poblañsouriezh ||
| Poblañs | 1 473 ann. (2020) |
| Stankter | 17 ann./km² |
| Douaroniezh ||
| Daveennoù lec'hiañ | 48° 20′ 27″ Norzh 3° 38′ 29″ Kornôg / 48.340834, -3.641389 |
| Uhelderioù | bihanañ 69 m — brasañ 218 m |
| Gorread | 88,56 km² |
| Poullaouen ||
| kemmañ |
Poullaouen ([pu'lɔw(ɘ)n]) zo ur gumun e Bro-Gerne (Poc'hêr) e kanton Karaez-Plougêr, e departamant Penn-ar-Bed, e kornôg Breizh.

## Douaroniezh

Ar Stêr Arc'hant hag ar Stêr Aon a gember e Poullaouen.

## Anv
### Stummoù bet skrivet

* Bernard Tanguy (1990) : "Ploelouen, c. 1330; Ploelouan, 1349; Ploelouguen, 1368; Ploe Louan, XIVvet.; Ploelouen, 1496, 1535; Poulaven, 1591; Poullaouen, 1677"
* Erwan Valerie (1995) : "Ploelouen, c. 1330; Ploelonguen, 1368; Ploelouan, Plebe Louan, 1330; Ploelouguen, 1368; Ploelouen, 1480; Ploebouen, 1516; Ploelouen, 1536; Ploelauen, 1574; Poulaven, 1591; Pouliouen, 1630; Pleulouan, 1636; Poullouen, 1654"

### Gerdarzh

Eus plou pe "ploe" (= parrez) ha Louan, pe Laouen, manac'h iwerzhonat, anavezet e Kembre evel sant Llywan, a zo ivez sant Kerlouan.

## Ardamezioù

En erminoù e deir c'hebrenn en gul.

## Istor
### XVII$^{vet}$ kantved
#### Emsavadeg ar Bonedoù ruz

* Un digoll a 3 600 lur a voe paeet gant ar barrez d'an aotrou Le Moyne de Trevigny goude tagadenn e gastell e Sant-Hern d'an 11 a viz Gouere 1675 e-kerzh an emsavadeg.
* Ac'hubet e voe kastell an Timeur e miz Gouere emichañs hag e penn-kentañ miz Gwengolo ivez ; ennañ e voe lazhet Sebastian ar Balp e-kerzh nozvezh an 2 d’an 3 a viz Gwengolo 1675, noz kent an emsavadeg vras raktreset, gant breur markiz al lec'h, Claude de Percin de Montgaillard; lakaet e voe korf-marv ar Balp war ziskouez dirak kastell an Timeur.

### XX$^{vet}$ kantved
#### Brezel-bed kentañ

* Mervel a reas 151 gwaz eus ar gumun abalamour d'ar brezel, da lâret eo 4,15% eus ar boblañs e 1911.

#### Eil brezel-bed

* Mervel a reas 23 den ag ar gumun abalamour d'ar brezel.
* D'ar 5 a viz Genver 1944 e kouezhas ur c'harr-nij B-17F-75-BO (anvet "Slo Time Sally", marilhet 42-30200 ha kodet GL-R, 94vet Bomb Group, 410vet Squadron) eus aerlu ar Stadoù-Unanet e Logodennig e Poullaouen gant dek milour en e vourzh; tapet e voe daou nijour gant an Alamaned, seizh all a zeuas a-benn da achap ha da zistreiñ da Vreizh-Veur, mervel a reas ar milour arall, douaret eo er Brittany American Cemetery e Montjoie-Saint-Martin e departamant Manche e Bro-C'hall.
* Dieubet e voe ar gumun gant lu ar Stadoù-Unanet d'ar 5 a viz Eost 1944.

#### Brezelioù didrevadennañ
##### Brezel Aljeria

* Mervel a reas pemp milour eus ar gumun.

### XXI$^{vet}$ kantved

Kresket eo bet ar gumun d'ar 1añ a viz Genver 2019 goude bezañ bodet gant Lokmaria-Berrien

## Monumantoù ha traoù heverk
### Iliz

* Iliz katolik Sant Pêr ha Sant Paol
* An iliz katolik.

## Brezhoneg
### Ar Brezoneg er Skol

* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

### Deskadurezh

* E 2010 a oa bet krouet un hentad divyezhek e skol bublik ar gumun.
* E distro-skol 2024 e oa 16 skoliad enskrivet er c'hlasoù divyezhek (16,3 % eus skolidi ar gumun evit a sell ouzh ar c'hentañ derez).

## Tud
### Tud ganet eno

* 1811 : Prosper Proux, saver kanaouennoù

### Tud marvet eno

* 1675 : Sebastian ar Balp, penn-bras Emsavadeg ar Bonedoù ruz, drouklazhet

## Ardamezeg ar familhoù

* Le Bigot de Kerjégu
* En argant e wiñver e limestra kurunennet en aour.

## Gevelliñ

| Bro | Kêr | Abaoe |
| Bro-Saoz | Brixton | 1990 |

## Liammoù diavaez

a vo kavet e Wikimedia Commons.
* (br) Poullaouen war lec'hienn Geobreizh

## Daveoù ha notennoù

* ↑ Roadennoù ofisiel e lec'hienn an EBSSA
* ↑ (fr)Arthur Le Moyne de La Borderie, La Révolte du Papier Timbré advenue en Bretagne en 1675, adembannet e Les Bonnets Rouges, Union Générale d'Éditions (dastumadeg 10/18), Pariz, 1975 (e galleg), pajennoù 106-109
* ↑ Yvon Garlan ha Claude Nières, Les Révoltes bretonnes de 1675 - papier timbré et bonnets rouges, Éditions Sociales, Pariz, 1975 (e galleg), pajenn 113
* ↑ Monumant ar re varv e bourc'h Karaez
* ↑ (fr)Memorial Genweb
* ↑ (fr)Pertes USAAF Finistère
* ↑ (fr)Memorial Genweb
* ↑ (fr)Recueil des actes administratifs de la préfecture du Finistère, 1añ Kerzu 2018
* ↑ (fr)Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 265, Kemper, Nouvelles Éditions Bretonnes, 1936
* ↑ Ofis ar Brezhoneg
* ↑ (fr)Pol Potier de Courcy (1890), Nobiliaire et armorial de Bretagne, p. 83